b'\n_START_ARTICLE_\nRadivoj Peterlin\n_START_SECTION_\n\xc5\xbdivljenje in delo\n_START_PARAGRAPH_\nRadivoj Peterlin z vzdevkom Petru\xc5\xa1ka je bil sodobnik slovenske moderne (pesmi v zbirki V stari cukrarni ). Pe\xc5\xa1 ali s kolesom je prepotoval domala vso Evropo. Posebno dolgo, okoli sedem let, se je zadr\xc5\xbeeval v carski Rusiji. Peterlin je pisal pesmi o izgubljeni ljubezni in mladosti, o motivih s popotovanj, o razpolo\xc5\xbeenjih nemirnega popotnika in o osamljenosti. Izdal je ve\xc4\x8d pesni\xc5\xa1kih zbirk: Po cesti in stepi,1912, Znamenje (1925), Popotne pesmi. Objavil je tudi knji\xc5\xbeico s prevodi slovanskih ljudskih pesmi Slavljanska Lira (1904). Svoja popotovanja pa je opisal in izdal  v delu Ahasverjeva kronika. K matu\xc5\xa1ku Rusiji (Ljubljana, 1936).'